**NAVODILA PONUDNIKOM**

1. **PODATKI O NAROČNIKU IN POSTOPKU**

|  |  |
| --- | --- |
| **Naročnik** | **SODO d.o.o.**  **Minařikova ulica 5**  **2000 Maribor**  ki izvaja javno naročilo v svojem imenu, za svoj račun in v imenu in za račun **Elektro Ljubljana d.d., Slovenska cesta 56, 1000 Ljubljana**, ki bosta z izbranim ponudnikom sklenila pogodbi na podlagi vzorcev iz razpisne dokumentacije. |
| **Oznaka javnega naročila** |  |
| **Ocenjena vrednost naročila:** | 1. **TRASA:** 2. **Izgradnja dveh sistemov kabelske kanalizacija med RTP PCL in RTP TETOL**   brez DDV: 2.065.155,00 EUR   1. **Prestavitev vodovoda na trasi RTP PCL - TETOL**   brez DDV: 92.800,00 EUR   1. **Dobava in montaža KB 110kV med RTP PCL in RTP TETOL**   brez DDV: 1.350.000,00 EUR   1. **TRASA:** 2. **Izgradnja dveh sistemov kabelske kanalizacija med RTP PCL in RTP CENTER**   brez DDV: 2.000.000,00 EUR   1. **Dobava in montaža KB 110kV med RTP PCL in RTP CENTER in KB 110kV med RTP CENTER in TETOL**   **bre**z DDV: 3.200.000,00 EUR |
| **Predmet javnega naročila** | **Izgradnja kabelske kanalizacije in elektromontažna dela za dobavo in montažo kabla 110 kV za:**   * **KB 110kV TETOL – RTP PCL** * **KB 110kV RTP PCL - RTP CENTER** * **KB 110kV RTP CENTER - TETOL** |
| **Postopek** | Odprti postopek |
| **Podlaga (člen) po Zakonu o javnem naročanju**  (Uradni list RS, št. 91/2015 in 14/18; v nadaljevanju ZJN-3) | 40. člen ZJN-3 |
| **Opis (potek) postopka in trajanje naročila** | Naročnik vabi zainteresirane subjekte, da sodelujejo v postopku oddaje javnega naročila in predložijo ponudbe na podlagi:  **TRASA I:**   * Dokumentacije za razpis, »Dobava in montaža 110kV kabelskega sistema«, št. projekta DK07-A430/003, , ki ga je izdelal IBE d.d., z dne Ljubljana, april 2017; * PZI »3/1 Načrt kabelske kanalizacije« št. projekta DK07-A430/003, št. načrta 331120090, ki ga je izdelala Elea ic, z dne maj 2020; * PZI »3/2 Načrt vodovoda« št. projekta DK07-A430/003, št. načrta 331120090-V, ki ga je izdelala Elea ic, z dne julij 2018; * Gradbenega dovoljenja št. 35105-80/2018/14 z dne 29.10.2018.   **TRASA II:**   * Gradbeno dovoljenje Elektro Ljubljana 35105-36/2018/8/1093-08 VC,GB z dne 17.10.2018 * Ponudbeni predračun dobava opreme in EMD\_EL LJ \_Priloga 3a * Ponudbeni predračun GD EL LJ\_ Priloga 3a * Analiza obremenjevanja okolja z elektromagnetnim sevanjem za 110 kV kabelsko traso med RTP PCL in RTP Center * VENO 3404 - KBV PCL-TeTOL * VENO 2818 - 2012 – VPL * SLOVENSKE ŽELEZNICE pogodba  EL180000068935 O PLAČILU NADOMESTILA ZA IZPAD PRIHODKA * DK09---6E1002\_Splošni\_tehnicni\_pogoji\_rev3 * DK09---6E1003\_Posebni\_tehnicni\_pogoji\_rev3 * Načrti trase * 001\_O\_DK09-7G\_OPD * 005\_X\_DK09---7G\_M02\_združeno\_IBE * 005\_X\_DK09---7G\_M02\_združeno\_Part\_1\_IBE * 005\_X\_DK09---7G\_M02\_združeno\_Part\_2\_IBE * 005\_X\_DK09---7G\_M02\_združeno\_Part\_3\_IBE * DK07---5E\_M01 * DK09---5E1001 Tehnično porčilo * DK09----5E3100.dwg * DK09----5E3100\_1 list 2.dwg * DK09---5E4011 Jaski KJA1\_5.dwg * DK09---5E4054\_prerez GIS.dwg * DK09---5E4055\_tloris 110kV kabel.dwg * DK09---7E4050.dwg * DK09---7E4052.dwg * DK09---5P\_01A\_Geodetski načrt   Naročnik bo na podlagi prejetih ponudb izvedel postopek preverjanja sposobnosti kandidatov ter tehnične ustreznosti ponujenega predmeta javnega naročila, na osnovi predloženih dokumentov, ki jih kandidat za oddajo uredi po vrstnem redu in na podlagi meril iz 8. točke teh navodil.  Po izvedenem postopku preverjanja sposobnosti kandidatov ter tehnične ustreznosti ponujenega predmeta javnega naročila, bo naročnik izdal odločitev o izboru. Po pravnomočnosti bo naročnik z izbranim ponudnikom sklenili pogodbo o izgradnji kabelske kanalizacije in elektromontažnih del za dobavo in montažo kabla 110 kV za:   * KB 110kV TETOL – RTP PCL * KB 110kV RTP PCL - RTP CENTER * KB 110kV RTP CENTER – TETOL   na podlagi predloženega vzorca pogodbe za posamezno TRASO.  **Izdelava in montaža kabelskih končnikov za kabel na trasi I »110kV TETOL – RTP PCL« in priključitev na GIS 110kV v RTP PCL in TETOL ni predmet tega razpisa.**  Ponudnik mora za kabel 110kV med RTP in TETOL zagotoviti samo pooblaščeni nadzor s strani proizvajalca kabla pri montaži GIS kabelskih končnikov v RTP PCL, RTP CENTER in TETOL. |

1. **PREDMET JAVNEGA NAROČILA**

|  |  |  |  |
| --- | --- | --- | --- |
| **Vrsta** | Gradnja CC-SI 22140 in 22221 | | |
| **Delitev naročila** | Javno naročilo je celovito, morebitnih delnih ponudb naročnik ne bo upošteval. Ponudnik lahko predloži samo eno ponudbo. Ponudnik, ki predloži več kot eno ponudbo, bo izločen iz postopka.  Ponudnik mora ponuditi vse postavke zahtevanega blaga v predvidenih količinah, opremo ter spremljajoče prilagoditve, kakor izhaja iz tehničnih specifikacij.  **Vsa dokumentacija in priloge, ki so objavljen so sestavni del razpisne dokumentacije, ki jih je ponudnik dolžan upoštevati.** | | |
| **Finančno zavarovanje resnosti ponudbe** | | | |
| Vrsta zavarovanja | | Vrednost in valuta | Veljavnost (od / do) |
| Originalna bančna garancija za resnost ponudbe, izdelana po Enotnih pravilih za garancije na poziv (EPGP), revizija iz leta 2010, izdana pri MTZ pod št. 758.  Finančno zavarovanje mora vsebovati določilo iz katerega jasno izhaja, da za bančno garancijo veljajo Enotna pravila za garancije na poziv (EPGP), revizija iz leta 2010, izdane pri MTZ pod št. 758, ter mora biti izdano s strani garanta s sedežem v Republiki Sloveniji.  Ponudnik predloži zavarovanje za resnost ponudbe po vzorcu iz Obrazca 1. | | 270.000,00 EUR | Od roka za prejem ponudbe z veljavnostjo šestih mesecev |
|  | |  |  |

1. **DOKUMENTACIJA V ZVEZI Z ODDAJO JAVNEGA NAROČILA**

|  |  |  |
| --- | --- | --- |
| **Dokumentacijo v zvezi z oddajo javnega naročila sestavljajo spodaj navedeni obrazci** | | |
| 1. eSODO – Navodila ponudnikom; 2. naročnikov obrazec ESPD; 3. vzorec pogodbe; 4. eSODO – Ponudbeni obrazci; 5. eSODO – Zahtevek za podatke iz kazenske evidence; 6. sestavni del dokumentacije v zvezi z oddajo javnega naročila so tudi vse morebitne spremembe, dopolnitve, popravki dokumentacije ter dodatna pojasnila. | | |
| **Pridobitev dokumentacije v zvezi z oddajo javnega naročila** | | |
| Dokumentacija v zvezi z oddajo javnega naročila je na voljo na internetnem naslovu: | | Cena in način plačila |
| <http://www.enarocanje.si>,  pri objavi tega javnega naročila | | Dokumentacija je na voljo brezplačno. |
| **Dodatna pojasnila** | | |
| Kontaktni podatki za dodatna pojasnila | Ponudniki lahko zastavljajo vprašanja preko Portala javnih naročil <http://www.enarocanje.si> pri objavi predmetnega javnega naročila.  Naročnik se ne zavezuje, da bo odgovarjal na vprašanja, ki ne bodo zastavljena na zgornji način. | |
| Rok za postavitev vprašanj | Naročnik bo kot pravočasna štel tista vprašanja, ki bodo zastavljana do 28.7.2020 do 12:00 ure.  Naročnik bo na vprašanja odgovoril v zakonskem roku preko Portala javnih naročil <http://www.enarocanje.si> pri objavi predmetnega javnega naročila. | |

1. **PONUDBA**

|  |
| --- |
| **Ponudba mora vsebovati vse spodaj naštete ustrezno izpolnjene obrazce in ostale zahtevane dokumente** |
| 1. obrazec **ESPD** (za vsak gospodarski subjekt, ki bo vključen v izvedbo javnega naročila); 2. izpolnjen in podpisan **Vzorec pogodbe**; 3. izpolnjene in podpisane obrazce iz dokumenta **Ponudbeni obrazci**; 4. izpolnjen in podpisan obrazec **– Zahtevek za podatke iz kazenske evidence** (za vsak gospodarski subjekt, ki bo vključen v izvedbo javnega naročila in za vse osebe, ki so članice upravnega, vodstvenega ali nadzornega organa tega gospodarskega subjekta ali ki imajo pooblastila za njegovo zastopanje ali odločanje ali nadzor v njem); 5. ostale dokumente zahtevane v dokumentaciji v zvezi z oddajo javnega naročila.   Izbrani ponudnik bo moral pred podpisom pogodbe in aneksa naročniku predložiti izjavo oziroma podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom, v skladu s 6. odstavkom 14. člena Zakona o integriteti in preprečevanju korupcije (Ur.l. RS, št. 45/10 s spremembami). |

1. **VELJAVNOST PONUDBE, JEZIK, OBLIKA, VARIANTE IN OPCIJE**

|  |  |  |  |  |
| --- | --- | --- | --- | --- |
| Rok veljavnosti ponudbe | Šest mesecev od roka za oddajo ponudbe, kar ponudniki potrdijo s podpisom obrazca 3. | | | |
| Jezik ponudbe | Ponudba mora biti pripravljena v slovenskem jeziku. Tehnične priloge so lahko tudi v (angleškem) jeziku. Na zahtevo naročnika mora ponudnik po pozivu na lastne stroške naknadno priskrbeti uraden prevod v slovenski jezik. | | | |
| Oblika ponudbe | Ponudba mora biti predložena v elektronski obliki v formatih obrazcev, ki jih je v dokumentaciji dal naročnik ali izpolnjenih ročno in poskeniranih v formatu PDF, razen ponudbenega predračuna, ki mora biti predložen v EXCEL formatu/datoteki, ter oddanih na portalu [www.eponudbe.si](http://www.eponudbe.si) pri objavi tega javnega naročila.  Šteje se, da je bilo kakršnokoli obvestilo v zvezi s predmetnim javnim naročilom pravilno naslovljeno na ponudnika, če je bilo poslano znotraj informacijskega sistema [www.eponudbe.si](http://www.eponudbe.si) na kontaktne osebe, ki jih je ob oddaji ponudbe ali naknadno navedel ponudnik. | | | |
| Stroški ponudbe | Ponudnik nosi vse stroške, povezane s pripravo in predložitvijo ponudbe, vključno s stroški finančnih zavarovanj in drugimi morebitnimi stroški, ki bi mu nastali v postopku oddaje javnega naročila.  Naročnik ne odgovarja za škodo, ki bi utegnila nastati ponudnikom zaradi neizbora ponudb, izločitve ponudb, ustavitve postopka, zavrnitve vseh ponudb, odstopa od izvedbe javnega naročila ali izbranemu ponudniku zaradi ne sklenitve pogodbe. | | | |
| Variantne ponudbe | niso dovoljene | so dovoljene | posebni pogoji |
| ✓ |  |  |
| Opcije | niso dovoljene | so dovoljene | posebni pogoji |
| ✓ |  |  |
| Skupno nastopanje | Pri javnem naročilu je dovoljena skupna ponudba več pogodbenih partnerjev.  V 7. točki (Preverjanje sposobnosti) teh navodil je določeno, ali mora v primeru skupne ponudbe posamezen pogoj izpolnjevati vsak izmed partnerjev ali pa lahko pogoj izpolnjujejo partnerji skupaj.  Pogodbo o skupni izvedbi predmeta javnega naročila (partnersko pogodbo), predloži ponudnik, kateremu se odda javno naročilo. V pogodbi se opredeli poslovodečega partnerja, ki bo od naročnika sprejemal obveznosti, navodila in lahko tudi plačila v imenu in za račun vseh sodelujočih, ter delež in vrsto storitev, ki jih opravlja posamezen partner. Iz pogodbe mora biti razvidno, da proti naročniku za celotno obveznost in za vsak njen del odgovarjajo vsi partnerji solidarno, neomejeno in vsak posebej v celoti. | | | |
| Nastopanje s podizvajalci | Kadar namerava ponudnik izvesti naročilo s podizvajalci, mora ravnati v skladu s 94. čl. ZJN-3.  Podizvajalci morajo izpolnjevati vse pogoje iz poglavja 7 (preverjanje sposobnosti), za katere je v dokumentaciji v zvezi z oddajo javnega naročila določeno, da jih morajo izpolnjevati podizvajalci.  Če ponudnik izpolnjevanje katerega od pogojev dokazuje skupaj s katerim od podizvajalcev (npr. reference), po sklenitvi pogodbe pa želi takšnega podizvajalca zamenjati, mora ponudnik zagotoviti, da novi podizvajalec izpolnjuje zahtevane pogoje iz razpisne dokumentacije. Naročnik bo izpolnjevanje teh pogojev ugotavljal na dan predlagane spremembe.  Ponudnik, ki v izvedbo javnega naročila vključi enega ali več podizvajalcev, mora imeti ob oddaji ponudbe in v času izvajanja pogodbe z naročnikom, sklenjene pogodbe s temi podizvajalci. Ponudnik bo moral na zahtevo naročnika predložiti podizvajalsko pogodbo, iz katere bo nedvoumno razvidno naslednje:   * + del javnega naročila, ki jih pri predmetu javnega naročila prevzema posamezni podizvajalec (natančna navedba vrste in obsega del; predmet, količina, vrednost, kraj in rok izvedbe teh del) in del javnega naročila, ki jih pri predmetu javnega naročila prevzema glavni ponudnik (natančna navedba vrste in obsega del);   + izjava, da so vsi podizvajalci seznanjeni s plačilnimi pogoji iz razpisne dokumentacije;   + izjava podizvajalca, da bo naročniku v 5-ih dneh po prejemu njegove zahteve posredoval podizvajalske pogodbe in vseh njenih dodatkov, ki jo je sklenil s ponudnikom za izvedbo del ali dobavo blaga, ki so predmet tega javnega naročila.   Proizvajalec opreme (kabla, spojk in končnikov, itd) in dobavitelj opreme se ne štejeta za podizvajalca, prav tako proizvajalci in dobavitelji drobnega montažnega materiala opreme in izvajalci storitev kot so meritve in zavarovanje ne štejejo kot podizvajalci. | | | |
| Sklicevanje na zmogljivosti drugih | Če želi ponudnik uporabiti zmogljivosti drugih subjektov, mora naročniku v ponudbi dokazati, da bo imel na voljo potrebna sredstva, na primer s predložitvijo zagotovil teh subjektov v ta namen. V primeru, da subjekti, katerih zmogljivosti namerava uporabiti ponudnik, ne izpolnjujejo ustreznih pogojev za sodelovanje iz te dokumentacije in zanje obstajajo razlogi za izključitev, bo naročnik zahteval zamenjavo subjekta, ki ne izpolnjuje pogojev.  Če ponudnik uporabi zmogljivosti drugih subjektov glede pogojev v zvezi z ekonomskim in finančnim položajem, bo naročnik zahteval, da so ponudnik in navedeni subjekti skupaj odgovorni za izvedbo javnega naročila.  Glede pogojev v zvezi z izobrazbo in strokovno usposobljenostjo (npr. referenc) izvajalca storitev ali gradenj in vodstvenih delavcev podjetja ter pogojev v zvezi z ustreznimi poklicnimi izkušnjami lahko ponudnik uporabi zmogljivosti drugih subjektov le, če bodo slednji izvajali gradnje ali storitve, za katere se zahtevajo te zmogljivosti, kar pomeni, da morajo v ponudbi ti subjekti sodelovati kot ponudnik ali podizvajalec. | | | |

1. **PREDLOŽITEV PONUDB IN JAVNO ODPIRANJE**

|  |  |  |
| --- | --- | --- |
| **Predložitev ponudb** | | |
| Rok za prejem ponudb | **20. 08. 2020 do 10:00 ure.** | |
| Vložišče | [**www.eponudbe.si**](http://www.eponudbe.si) **pri objavi tega javnega naročila** | |
| Spremembe in umik ponudb | Ponudnik lahko spremeni ali umakne ponudbo pred rokom za oddajo ponudbe. Sprememba ponudbe po poteku roka za oddajo ponudbe se ne upošteva.  Ponudnik sme brez posledic umakniti ponudbo do poteka roka, določenega za oddajo ponudb. Kadar to stori po poteku roka za oddajo ponudb, bo naročnik brez predhodnega obvestila unovčil ponudnikovo finančno zavarovanje za resnost ponudbe.  Umik ponudbe je mogoče izvesti na portalu ePonudbe.si v profilu ponudnika, ki je oddal ponudbo v sistem, pri oddani ponudbi, z opcijsko navedbo razloga umika, spremembo ponudbe pa se izvede znotraj istega sistema tako, da se najprej umakne že predloženo ponudbo, nato pa se pred rokom za prejem ponudb odda novo ponudbo. | |
| **Javno odpiranje ponudb, čas in lokacija** | | |
| Neposredno po izteku roka za oddajo ponudb v sistemu www.eponudbe.si pri objavi tega javnega naročila. | |

1. **PREVERJANJE SPOSOBNOSTI**

**Naročnik si pred izdajo odločitve pridružuje pravico preveriti navedbe v ponudbi in v ta namen od gospodarskega subjekta poleg dokazil navedenih spodaj zahtevati predložitev dodatnih ustreznih pojasnil oz. dokazil, ki dokazujejo izpolnjevanje pogojev. V kolikor jih ponudnik ne bo predložil, bo naročnik njegovo ponudbo kot nedopustno zavrnil.**

**Ponudniki, podizvajalci ali drugi subjekti na zmogljivosti katerih se ponudnik sklicuje, ki nimajo sedeža v Republiki Sloveniji bodo morali na zahtevo naročnika priložiti tudi dokazila o izpolnjevanju pogojev. V primeru, da država, v kateri ima ponudnik, podizvajalec ali drug subjekti na zmogljivosti katerih se ponudnik sklicuje svoj sedež, ne izdaja zahtevanih dokazil iz te dokumentacije v zvezi z oddajo javnega naročila ali če ti ne zajemajo vseh primerov, lahko gospodarski subjekt predloži zapriseženo izjavo prič ali zapriseženo izjavo zakonitega zastopnika ponudnika, podizvajalca ali drugega subjekta na zmogljivosti katerega se ponudnik sklicuje. Ta izjava mora biti podana pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, v kateri ima gospodarski subjekt svoj sedež.**

|  |  |
| --- | --- |
| **RAZLOGI ZA IZKLJUČITEV** | |
| **A: Razlogi, povezani s kazenskimi obsodbami** | |
| 1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, ni bila izrečena pravnomočna sodba, ki ima elemente kaznivih dejanj, ki so opredeljena v prvem odstavku 75. člena ZJN-3.  Pogoj mora izpolnjevati vsak gospodarski subjekt (ponudnik, soponudnik, podizvajalec, subjekt katerega zmogljivost se uporablja), ki bo vključen v izvedbo javnega naročila in vsaka oseba, ki je članica upravnega, vodstvenega ali nadzornega organa gospodarskega subjekta ali ki ima pooblastila za njegovo zastopanje ali odločanje ali nadzor v njem. | Gospodarski subjekt potrdi izpolnjevanje pogoja s predložitvijo izpolnjenega in podpisanega:   * obrazca ESPD in * zahtevka za podatke iz kazenske evidence pravnih in fizičnih oseb *(zahtevek se predloži za vsak gospodarski subjekt, ki bo vključen v izvedbo javnega naročila in za vsako osebo, ki je članica upravnega, vodstvenega ali nadzornega organa gospodarskega subjekta ali ki ima pooblastila za njegovo zastopanje ali odločanje ali nadzor v njem);*   Za tuje gospodarske subjekte:   * obrazec ESPD in * potrdilo/izpis iz ustreznega registra, ki dokazuje izpolnjevanje pogoja(*v kolikor država v kateri ima gospodarski subjekt svoj sedež, ne izdaja teh dokumentov in potrdil, ali če ti ne zajemajo vseh primerov iz prvega odstavka 75. člena ZJN-3, gospodarski subjekt naročniku namesto pisnega dokazila posreduje zapriseženo izjavo, če ta v državi članici ali tretji državi ni previdena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima sedež gospodarski subjekt.)*   Naročnik vse ponudnike poziva, da v roku 30 dni pred oddajo ponudbe pri pristojnem organu vložijo vloge za izdajo potrdil o nekaznovanosti vseh relevantnih fizičnih in pravnih oseb, saj bo naročnik kot ustrezno dokazilo za dokazovanje neobstoja tega razloga za izključitev štel vsa dokazila, ki so bila izdana v obdobju 30 dni pred rokom za oddajo ponudb do roka za oddajo ponudb. Potrdil o nekaznovanosti ni mogoče pridobivati za nazaj. V kolikor ponudniki za (vsa) potrdila ne bodo zaprosili (pravočasno), bo naročnik od njih zahteval lastno izjavo, dano pred upravnim organom ali notarjem, da na dan, ko je potekel rok za oddajo ponudbe relevantni gospodarski subjekti in fizične osebe niso bili kaznovani.  Naročnik glede na pojasnjeno, ob upoštevanju sklepa Državne revizijske komisije št. 018-129/2019 naproša ponudnike, da predložijo potrdila o nekaznovanosti za pravne osebe in fizične osebe že ob oddaji ponudbe, hkrati pa ponudbi predložijo zahtevke za podatke iz kazenske evidence pravnih in fizičnih oseb |
| **B: Razlogi, povezani s plačilom davkov ali prispevkov za socialno varnost** | |
| 1. Gospodarski subjekt zagotavlja, da:   * na dan oddaje ponudbe, v skladu s predpisi države, v kateri ima sedež ali predpisi države naročnika, nima 50 EUR ali več neplačanih zapadlih obveznosti v zvezi z obveznimi dajatvami ali drugimi denarnimi nedavčnimi obveznostmi v skladu z zakonom, ki ureja finančno upravo;   + ima na dan oddaje ponudbe ali prijave predložene vse obračune davčnih odtegljajev za dohodke iz delovnega razmerja za obdobje zadnjih petih let od dne oddaje ponudbe.   Pogoj mora izpolnjevati vsak gospodarski subjekt (ponudnik, soponudnik, podizvajalec, subjekt katerega zmogljivost se uporablja), ki bo vključen v izvedbo javnega naročila. | Gospodarski subjekt potrdi izpolnjevanje pogoja s predložitvijo izpolnjenega in podpisanega:   * obrazca ESPD.   Za tuje gospodarske subjekte:   * obrazec ESPD in * potrdilo/izpis iz ustreznega registra, ki dokazuje izpolnjevanje pogoja(*v kolikor država v kateri ima gospodarski subjekt svoj sedež, ne izdaja teh dokumentov in potrdil, ali če ti ne zajemajo vseh primerov iz prvega odstavka 75. člena ZJN-3, gospodarski subjekt naročniku namesto pisnega dokazila posreduje zapriseženo izjavo, če ta v državi članici ali tretji državi ni previdena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima sedež gospodarski subjekt.)* |
| **C: Razlogi, povezani z insolventnostjo, nasprotjem interesov ali kršitvijo poklicnih pravil** | |
| 1. Gospodarski subjekt zagotavlja, da:   * + ne krši obveznosti iz drugega odstavka 3. člena ZJN-3 (obveznosti na področju okoljskega, socialnega in delovnega prava);   + se nad gospodarskim subjektom ni začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, postopek likvidacije po zakonu, ki ureja gospodarske družbe, njegova sredstva ali poslovanje ne upravlja upravitelj ali sodišče, njegove poslovne dejavnosti niso začasno ustavljene, v skladu s predpisi druge države se nad njim ni začel postopek in ni nastal položaj z enakimi pravnimi posledicami;   + ni zagrešil hujšo kršitev poklicnih pravil, zaradi česar je omajana njegova integriteta;   + se pri gospodarskem subjektu pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, niso pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ter niso bile izvedene druge primerljive sankcije;   Pogoj mora izpolnjevati vsak gospodarski subjekt (ponudnik, soponudnik, podizvajalec, subjekt katerega zmogljivost se uporablja), ki bo vključen v izvedbo javnega naročila. | Gospodarski subjekt potrdi izpolnjevanje pogojev s predložitvijo izpolnjenega in podpisanega obrazca ESPD. |
| **D: Nacionalni razlogi za izključitev** | |
| 1. Gospodarski subjekt na dan, ko poteče rok za oddajo ponudb ali prijav, ni uvrščen v evidenco gospodarskih subjektov z negativnimi referencami iz 110. člena ZJN-3.  Pogoj mora izpolnjevati vsak gospodarski subjekt (ponudnik, soponudnik, podizvajalec, subjekt katerega zmogljivost se uporablja), ki bo vključen v izvedbo javnega naročila. | Gospodarski subjekt potrdi izpolnjevanje pogoja s predložitvijo izpolnjenega in podpisanega obrazca ESPD. |
| 2. Gospodarskemu subjektu v zadnjih treh letih pred potekom roka za oddajo ponudb, ni bila s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno.  Pogoj mora izpolnjevati vsak gospodarski subjekt (ponudnik, soponudnik, podizvajalec, subjekt katerega zmogljivost se uporablja), ki bo vključen v izvedbo javnega naročila. | Gospodarski subjekt potrdi izpolnjevanje pogoja s predložitvijo izpolnjenega in podpisanega obrazca ESPD. |
| **POGOJI ZA SODELOVANJE** | |
| **A: Ustreznost za opravljanje poklicne dejavnosti** | |
| 1. *Vpis v poslovni register*  Gospodarski subjekt je registriran za opravljanje dejavnosti, ki je predmet tega javnega naročila.  (gospodarski subjekt mora izpolnjevati pogoj za svoj del posla, ki ga po ponudbi prevzema v izvajanje pri tem javnem naročilu) | Gospodarski subjekt potrdi izpolnjevanje pogoja s predložitvijo izpolnjenega in podpisanega obrazca ESPD. |
| **B: Ekonomski in finančni položaj** | |
| Gospodarski subjekt registriran v RS mora imeti na dan izdaje bonitetnega obrazca AJPES bonitetno oceno vsaj SB5.  ali  tuji gospodarski subjekt mora imeti na dan izdaje bonitetnega obrazca Standard&Poor`s ali Fitch Ratings ali Moody`s, bonitetno oceno, ki je primerljiva bonitetni oceni vsaj SB5 AJPES (Primerljivost bonitetnih ocen bo naročnik ugotavljal na podlagi tabel: https://www.ajpes.si/Bonitetne\_storitve/S.BON\_AJPES/Bonitetna\_lestvica)  Pogoj mora izpolnjevati ponudnik in vsak od soponudnikov.  Če ponudnik nastopa skupaj z podizvajalcem, mora podizvajalec imeti na dan izdaje bonitetnega obrazca AJPES bonitetno oceno vsaj SB6. | Gospodarski subjekt dokaže izpolnjevanje pogoja s predložitvijo:   * S.BON-1/P ali S.BON-1 ali eS.BON ali * bonitetnega obrazca Standard&Poor`s ali Fitch Ratings ali Moody`s ali * bonitetnega obrazca bonitetne agencije, ki pripravlja bonitetne informacije po metodologiji bonitetne hiše Dun & Bradstreet     Dokazila ne smejo biti starejša od 30 dni od datuma določenega za odpiranje ponudb.  Bonitetni obrazec je predložen v elektronski obliki.  Na zahtevo naročnika mora ponudnik po pozivu na lastne stroške naknadno priskrbeti uraden prevod v slovenski jezik. |
| Gospodarski subjekt v zadnjih 180 dneh pred izdajo dokazila ni imel blokiranega nobenega transakcijskega računa.  Pogoj mora izpolnjevati ponudnik, soponudnik in podizvajalec ki bo vključen v izvedbo javnega naročila. | Gospodarski subjekt dokaže izpolnjevanje pogoja s predložitvijo:   * obrazca BON-2 ali S.BON-1/P ali S.BON-1 ali eS.BON iz katerega je razvidno izpolnjevanje pogoja ali * potrdil vseh bank, pri katerih ima gospodarski subjekt odprt transakcijski račun.   Dokazila ne smejo biti starejša od 30 dni od datuma določenega za odpiranje ponudb. |
| Ponudnik mora dokazati, da je v poslovnih letih 2017, 2018 in 2019 dosegel letni promet (čisti prihodki od prodaje) najmanj v višini 9.000.000,00 EUR/leto  Letni promet mora izkazati vsaj en ponudnik. Podizvajalcu letnega prometa ni treba izkazati. | Izpolnjen obrazec ESPD; del IV, poglavje B; Ekonomski in finančni položaj; točka 1a  Naročnik si pred izdajo odločitve pridružuje pravico, da od ponudnika zahteva predložitev ustreznega dokazila (npr. letnega poročila, izkaza poslovnega izida,…) iz katerega so razvidni navedeni podatki |
| **C: Tehnična in strokovna sposobnost** | |
| Gospodarski subjekt mora dokazati, da je od 1.1.2015 do roka za oddajo ponudb uspešno dobavil in položil v EU vsaj 6000 m, 110kV kabla z XLPE izolacijo, izdelanega v EU na skupni kabelski trasi minimalno 2000 metrov, izdelanih v EU.  Reference lahko gospodarski subjekt dokazuje za dobavo kabla in kabelskih spojk in dolžine trase za več objektov skupaj, pod pogojem, da je skupna dolžina kabla in skupna količine kabelskih spojk dosega zgoraj navedene količine. Dolžina trase polaganja pa mora biti minimalno 500 metrov na enem objektu. Vse reference morajo biti potrjene s strani končnega uporabnika (investitorja). Za reference, ki jih je končni uporabnik potrdil gospodarskemu subjektu mora obstajati pravni posel (podpisna pogodba, naročilnica in dobavnica), ki jo je ponudnik dolžan pokazati na zahtevo naročnika.  Naročnik bo priznal samo reference, ki so potrjene s strani končnega uporabnika (investitorja), ki je lastnik. Izvajalec ne more sam sebi potrditi reference.  Za popolno se šteje samo tista referenca za katero velja, da je objekt kjer je predmetni kabelski sistem vgrajen in v funkcionalnem obratovanju.  Pogoj mora izpolnjevati ponudnik ali soponudnik ali podizvajalec. Pogoj mora v celoti izpolnjevati en gospodarski subjekt (seštevanje referenc več gospodarskih subjektov ni dovoljeno).  Subjekt, ki daje referenco, mora ta dela v primeru izbora ponudbe tudi dejansko izvesti. | Gospodarski subjekt potrdi izpolnjevanje pogoja s predložitvijo izpolnjenih obrazcev št. 6 in 6a |
| Gospodarski subjekt mora dokazati, da je od 1.1.2015 do roka za oddajo ponudb izvedel dela iz področja gradnje energetske infrastrukture v EU:   * Podvrtavanje pod cesto po tehnologiji HDD, sočelno varjenje cevi in odstranitev notranje žmule karakteristike cevi (minimalna kakovost: polietilen SDR 11; PE 100; pn 16;), vrtina fi minimalno 60 cm, s potrebno uporabo vode, bentonita, s transportom vrtalne garniture v skupni dolžini vseh vrtin podvrtavanja vsaj 1000 m od tega eno podvrtavanje na enem objektu vsaj 100 v enem kosu in z minimalno enim podvrtavanjem pod cesto ali železnico.   Naročnik bo priznal samo reference, ki so potrjene s strani končnega uporabnika (investitorja).  Pogoj mora izpolnjevati ponudnik ali soponudnik ali podizvajalec. Pogoj mora v celoti izpolnjevati en gospodarski subjekt (seštevanje referenc več gospodarskih subjektov ni dovoljeno).  Subjekt, ki daje referenco, mora ta dela v primeru izbora ponudbe tudi dejansko izvesti. | Gospodarski subjekt potrdi izpolnjevanje pogoja s predložitvijo izpolnjenega obrazca št. 7 in 7a. |
| Gospodarski subjekt mora dokazati, da je od 1.1.2015 do roka za oddajo ponudb izvedel dela iz področja gradnje energetske infrastrukture v EU:   * Podvrtavanje s tehnologijo mikrotuneliranja,, vrtina fi minimalno 90 cm "tunelska" cev mora biti armirana minimalno BC DN 700/860, s transportom vrtalne garniture v skupni dolžini vseh vrtin podvrtavanja od tega eno mikrotuneliranje na enem objektu vsaj 100m v enem kosu in z minimalno enim podvrtavanjem pod cesto ali železnico.   Naročnik bo priznal samo reference, ki so potrjene s strani končnega uporabnika (investitorja).  Pogoj mora izpolnjevati ponudnik ali soponudnik ali podizvajalec. Pogoj mora v celoti izpolnjevati en gospodarski subjekt (seštevanje referenc več gospodarskih subjektov ni dovoljeno).  Subjekt, ki daje referenco, mora ta dela v primeru izbora ponudbe tudi dejansko izvesti. | Gospodarski subjekt potrdi izpolnjevanje pogoja s predložitvijo izpolnjenega obrazca št. 7 in 7a. |
| Gospodarski subjekt mora dokazati, da je od 1.1.2015 do roka za oddajo ponudb izvedel dela iz področja gradnje elektroenergetske infrastrukture v EU:   * + izkopi in zasutje na kabelski trasi v dolžini min. 1500m na eni trasi in   + izdelava 2 kom. kabelskih jaškov   Referenca za izkop in zasutje ter referenca za izdelavo 2 kom. kabelskih jaškov sta lahko ločeni.  Naročnik bo priznal samo reference, ki so potrjene s strani končnega uporabnika (investitorja). Izvajalec ne more sam sebi potrditi reference.  Pogoj mora izpolnjevati ponudnik ali soponudnik ali podizvajalec. Obe referenčni deli mora v celoti izpolnjevati en gospodarski subjekt.  Subjekt, ki daje referenco mora ta dela v primeru izbora ponudbe tudi dejansko izvesti. | Gospodarski subjekt potrdi izpolnjevanje pogoja s predložitvijo izpolnjenih obrazcev št. 8 in št. 8a |
| Ponudnik mora v ponudbi imenovati vodjo del, ki mora izpolnjevati pogoje za vodenje del na zahtevnem objektu (prva alineja šestega odstavka 14. člena GZ), ki mora biti elektrotehnične stroke. Vodja del je sopodpisnik imenovanja. Vodja del bo moral biti v času izvajanja del dnevno prisoten na gradbišču.  Vodja del mora dokazati, da je od 1.1.2015 do roka za oddajo ponudb, v celoti zaključil vsaj 3 projekte na področju držav članic EU, pri čemer je vsak posamezen projekt v celoti vseboval vsaj:   * + dobava in vgradnja 110 kV kabelskega sistema v obsegu: kabel, kabelski končniki.   Vodja del mora biti vpisan v IZS.  Naročnik bo priznal samo reference, ki so potrjene s strani končnega uporabnika (investitorja).  Vodja del mora biti zaposlen pri ponudniku, soponudniku ali podizvajalcu. | Ponudnik in vodja del potrdita izpolnjevanje pogoja s predložitvijo izpolnjenega obrazca št. 9a in 9b. |
| Proizvajalec ponujenega 110 kV kabla iz EU je moral od 1.1.2015 do roka za oddajo ponudb izdelati in dobaviti najmanj 500 km VN XLPE kabla (Al ali Cu) napetosti 110 kV ali več, za kupce v območju EU. | Gospodarski subjekt potrdi izpolnjevanje pogoja s predložitvijo:  - Referenčna lista potrjena s strani proizvajalca iz katere mora biti razvidno: tip, napetost 110 kV ali več, leto dobave, država, kupec, količina. |
| Proizvajalec ponujenih 110 kV spojk iz EU je moral od 1.1.2015 do roka za oddajo ponudb izdelati najmanj 100 kosov 110 kV spojk napetosti 110 kV ali več, za kupce v območju EU. | Gospodarski subjekt potrdi izpolnjevanje pogoja s predložitvijo:  - Referenčna lista potrjena s strani proizvajalca iz katere mora biti razvidno: tip, napetost 110 kV ali več, leto dobave, država, kupec, količina. |
| Ponudnik mora priložiti izpolnjen vprašalnik za sklenitev gradbenega zavarovanja. | Izpolnjen in podpisan vprašalnik za sklenitev gradbenega zavarovanja. |
| **OSTALE ZAHTEVE NAROČNIKA** | |
| ZAVAROVANJE:   1. **Zavarovanje odgovornosti**   Ponudnik ali vsaj en (1) soponudnik mora imeti zavarovano odgovornost za škodo v zvezi z opravljanjem dejavnosti, ki bi nastala naročnikoma ali tretji osebi, v skladu z 14. členom Gradbenega zakona, v višini najmanj 500.000 EUR, v minimalnem 2x letnem agregatu. »Claims made« ali podobna klavzula ni dopustna.  Navedeno zavarovanje mora kriti tudi škodo, ki jo povzročijo soponudniki (partnerji v skupni ponudbi) in podizvajalci. V nasprotnem primeru mora:   * vsak partner (soponudnik), ki ne bo vključen v zavarovanje, imeti sklenjeno najmanj enako zavarovanje kot v prejšnjem odstavku, * vsak podizvajalec, ki bo izvajal podvrtavanje pod cesto po tehnologiji HDD in podvrtavanje s tehnologijo mikrotuneliranja in ki ne bo vključen v zavarovanje, imeti sklenjeno najmanj enako zavarovanje kot v prejšnjem odstavku, * vsak drug podizvajalec, ki ne bo vključen v zavarovanje, imeti zavarovano odgovornost za škodo v zvezi z opravljanjem dejavnosti, ki bi nastala naročnikoma ali tretji osebi, v višini 50.000 EUR in v skladu s 14. členom Gradbenega zakona.   Vključeno mora biti kritje za vse zaposlene pri izvajanju del.  Morebitna odbitna franšiza ne sme presegati 10.000 EUR.  Vsa zavarovanja morajo veljati ves čas izvajanja del in še 30 dni po primopredaji del naročnikoma za obe trasi.   1. **Gradbeno zavarovanje**   Ponudnik bo moral (poleg zavarovanja odgovornosti iz dejavnosti) zavarovati tudi obstoječe objekte v katerih se bodo izvajala dela in premičnine v njih, objekt v gradnji, vsa dela, material in opremo za vgraditev pred škodo oziroma uničenjem, in sicer do njihove polne vrednosti. »Claims made« ali podobna klavzula ni dopustna.  Zavarovanje mora kriti škodo najmanj zaradi naslednjih nevarnosti: požar, strela, eksplozija, vihar, toča, manifestacije in demonstracije, vandalizem, vlomsko tatvino ali rop, izliv vode, mraz, led, sneg, dež, odtrganje in zrušenje zemljišča (oz. zemeljski plaz), zemeljski usad, gradbene nezgode, nespretnost, malomarnost ali naklep, poplave, visoke vode in podtalne vode  Morebitna odbitna franšiza ne sme presegati 10.000 EUR.  Zavarovanje mora veljati ves čas izvajanja del in še 30 dni po primopredaji del naročnikoma za obe trasi.  *Navedena zavarovanja pod točko 1 in 2. predstavljajo minimalne pogoje. Poleg navedenih zavarovanj lahko ponudnik sklene tudi vsa druga potrebna zavarovanja za katera pričakuje, da obstaja možnost nastanka škodnega dogodka oz. odgovornosti.* | Gospodarski subjekt potrdi izpolnjevanje pogoja s predložitvijo ESPD obrazca.   * Kopijo sklenjenih zavarovalnih polic skupaj z izjavami/potrdili zavarovalnice, da je kritje veljavno in premija plačana bo moral izvajalec predložiti najkasneje 15 (petnajst) dni po podpisu pogodbe. |
| Ponudnik mora imenovati pooblaščeno osebo za montažo ponujenega tipa kabelskih spojk in kabelskih končnikov, ki je strokovno usposobljena s strani proizvajalca.  Pooblaščena oseba bo morala ta dela dejansko izvesti.  *Naročnik posebej opozarja ponudnike, da morajo pooblaščeno osebo, ki ni zaposlena pri ponudniku ali soponudniku ali podizvajalcu in ki delo opravlja na drugi podlagi (npr. po pogodbi o delu), priglasiti kot soponudnika ali podizvajalca bodisi morajo kot soponudnika ali podizvajalca priglasiti delodajalca te pooblaščene osebe.* | Gospodarski subjekt potrdi izpolnjevanje pogoja s predložitvijo:   * certifikata monterja za usposobljenost izdan s strani proizvajalca kabelskih spojk in kabelskih končnikov |
| Za posamezen segment opreme 110 kV kabel, 110 kV kabelske spojke in kabelske končnike mora biti dobavitelj opreme pooblaščen za nudenje proizvajalčevih proizvodov.  Za drobni montažni material in ostalo opremo pooblastilo ni zahtevano. | Gospodarski subjekt potrdi izpolnjevanje pogoja s predložitvijo:   * izjava proizvajalca (izjava dobavitelja ali predstavnika ne zadostuje), da pooblašča dobavitelja opreme za nudenje njegovih proizvodov na predmetnem javnem razpisu. |
| Proizvajalec kabla mora za omrežni polietilen uporabljati vhodni material stopnje - super čisto TM (ang. SUPER CLEAN TM ). | Gospodarski subjekt potrdi izpolnjevanje pogoja s predložitvijo:   * dokazila o sestavi omrežnega polietilenskega granulata, ki ga je potrdil proizvajalec le tega. |
| Ponudnik mora predložiti izjavo proizvajalca o skladnosti za kremenčev pesek granulacije 0-4mm | Gospodarski subjekt potrdi izpolnjevanje pogoja s predložitvijo:   * izjave o skladnosti proizvajalca za kremenčev pesek granulacije 0-4mm. |
| Za ponujeni tip kabla mora proizvajalec imeti tipski preizkus 110 kV kabla v skladu s standardom IEC 60840:2011. | Gospodarski subjekt potrdi izpolnjevanje pogoja s predložitvijo:   * fotokopije tipskega preizkusa za ponujeni tip 110 kV kabla. |
| Ponujeni kabel mora biti izdelan po tehnologiji trojne sočasne ekstrudacije. Proizvajalec mora imeti zagotovljeno kontrolo kvalitete proizvodnje z zveznim merjenjem debeline izolacije z rentgensko ali drugo ustrezno metodo. | Gospodarski subjekt potrdi izpolnjevanje pogoja s predložitvijo:   * opis metode, slika merilne garniture in predložitev vzorca izpisa iz merilne garniture. |
| Za ponujeni tip kabla, kabelske spojke in kabelskega končnika mora imeti proizvajalec tipski preizkus v skladu s standardom IEC 60840:2011. | Gospodarski subjekt potrdi izpolnjevanje pogoja s predložitvijo:   * fotokopije povzetka tipskega preizkusa za ponujeno 110 kV opremo skladno s standardom IEC 60840:2011 |
| V kolikor ponujeni 110 kV kabel in 110 kV spojke niso od istega proizvajalca mora proizvajalec ponujenega kabla z izjavo potrditi kompatibilnost ponujene kabelske spojke z njegovim kablom, proizvajalec ponujene spojke pa mora z izjavo potrditi kompatibilnost ponujenega kabla z njegovo spojko. | Gospodarski subjekt, ki ponuja kabel in spojke različnih proizvajalcev, potrdi izpolnjevanje pogoja s predložitvijo:   * izjave proizvajalca kabla in * izjave proizvajalca spojke   o kompatibilnosti ponujenega tipa kabla in spojke. |
| Rok za dokončanje trase I. je 365 dni.  Rok za dokončanje trase II. je: gradbena dela v letu 2020-2021, dobava kabla celotne opreme in izvedba elektromontažnih del najkasneje do 28.10.2022. Naročnik lahko terminski plan trase II. zaradi spremembe plana investicij naročnika enostransko spremeni in podaljša rok izvedbe. Vrednostno predstavlja plan investicij predvidoma naslednje okvire: 2021- 3 Mio €, ostalo vrednostno v letu 2022. Terminski plan za traso II. bo po podpisu pogodbe podrobneje usklajen s planom investicij. | Dokazilo: ponudnik ob ponudbi predloži terminski plan z glavnimi mejniki, iz katerega mora biti razviden potek montaže po posameznih fazah in seznam vseh predvidenih meritev in testiranj.  Ponudnik predloži terminski plan za traso I. in traso II. ločeno. |
| Ponudnik mora predložiti izračune prenosne zmogljivosti za ponujeni 110 kV kabel, in sicer za:   * TETOL – RTP PCL * RTP PCL – RTP CENTER * RTP CENTER - TETOL. | Ponudnik potrdi izpolnjevanje pogoja s predložitvijo ustreznih izračunov prenosne zmogljivosti za ponujeni 110 kV kabel, za:   * TETOL – RTP PCL * RTP PCL – RTP CENTER * RTP CENTER - TETOL. |
| Ponudnik mora izpolniti tabelo tehničnih pogojev obrazec št.10.  Vse tabele, ki jih mora izpolniti ponudnik morajo biti potrjene in podpisane in opremljene z žigom s strani proizvajalca in izpisane z zahtevanimi številčnimi ali besednimi vrednostmi.  Vrednosti, ki jih je naročnik v Tabelah tehničnih zahtev postavil kot zahtevane, mora ponujena oprema dosegati (lahko so boljše), polja, kjer naročnik ni predpisal vrednosti, morajo biti ravno tako izpolnjena z vrednostmi (ne sme biti kot primer: ni podatka, prazno polje, etc., itd, »yes« ali »n.a.« brez vrednosti…), v nasprotnem primeru se ponudba izloči kot nepopolna in bo izločena. | Ponudnik potrdi izpolnjevanje pogoja s predložitvijo izpolnjene tabele tehničnih pogojev obrazec št.10, ki so potrjene in podpisane in opremljene z žigom s strani proizvajalca  Ponudnik mora priložiti tudi dokazila o zadovoljevanju zahtevanih vrednosti (uradni opisi opreme, tabele vrednosti, kopije tipskih in drugih atestov, druga tehnična dokumentacija ...). |
| Ponudnik mora predložiti k ponudbi:   * QA priročnik za vse proizvajalce 110 kV opreme (110 kV kabel, 110 kV kabelske spojke, kabelske končnike), * Brošure, prospekti in ostali tehnični in komercialni material ponujene opreme. | Ponudnik potrdi izpolnjevanje pogoja s predložitvijo:   * QA priročnik za vse proizvajalce 110 kV opreme (110 kV kabel, 110 kV kabelske spojke, kabelske končnike), * Brošure, prospekti in ostali tehnični in komercialni material ponujene opreme. |
| Izbrani ponudnik bo moral vsakemu naročniku izročiti tudi:   * bančno garancijo za dobro izvedbo pogodbenih obveznosti in * bančno garancijo za odpravo napak v garancijski dobi   pod pogoji in v skladu s pogodbo o izvedbi javnega naročila.  Ponudnik se zavezuje, da bo v primeru izbora, predložil finančna zavarovanja po vzorcu iz Obrazcev 2a, 2b, 2c in 2d. | Ponudnik potrdi izpolnjevanje pogoja s predložitvijo:  parafiranih Obrazcev 2a, 2b, 2c in 2d |

1. **OCENJEVANJE PONUDB**

|  |  |
| --- | --- |
| **Naročnik bo izbral dopustno ekonomsko najugodnejšo ponudbo v skladu s spodaj navedenimi merili** | |
| Merilo za izbiro | Naročnik bo izbral ekonomsko najugodnejšo ponudbo (prvi odstavek 84. člena ZJN-3).  Merilo za izbiro ponudbe je najnižja cena oziroma najcenejša ponudba (v EUR brez DDV).  Najcenejša ponudba je tista ponudba, v kateri bo ponujena najnižja cena, navedena v razdelku »SKUPAJ« povzetka ponudbenega predračuna (obrazec št. 3), ob upoštevanju tehničnih specifikacij in drugih zahtev iz razpisne dokumentacije. V primeru enakih cen bo naročnik izbral ponudbo, ki je bila oddana prej. Če so ponudbe oddane istočasno, pa bo naročnik izvedel javni žreb.  Ponudnik mora v povzetku ponudbenega in predračuna (obrazec št. 3) obvezno prikazati cene v EUR, in sicer na 2 (dve) decimalni mesti po vseh posameznih pozicijah. V primeru razhajanj med podatki v povzetku ponudbenega in predračuna (obrazec št. 3) se kot veljavni štejejo podatki v predračunu (obrazce št. 3).  Ponudnik mora izpolniti vse postavke predračuna. V kolikor ponudnik cene v posamezno postavko ne vpiše s številko ali vpiše ceno nič »0« EUR ali vpiše oznako »–« ali »/« ali »zajeto v ceni« se šteje, da je ne ponuja in bo naročnik njegovo ponudbo izločil. |

**9. OSTALO**

|  |  |
| --- | --- |
| **OSTALO** | |
| Odločitev naročnika |  |
| Pogodba | Izbrani ponudnik bo za traso I. sklenil pogodbo z obema naročnikova, za traso II. pa z naročnikom Elektro Ljubljana. Izbrani ponudnik bo prejel v podpis pogodbi, katerih bistvena vsebina bo enaka vzorcema pogodb iz dokumentacije v zvezi z oddajo javnega naročila. Dopolnjeni bosta le s podatki iz ponudbe. Izjemoma se lahko v dogovoru med naročnikom in ponudnikom v pogodbo vnese nebistvene spremembe, to so spremembe, ki ne bi mogle vplivati na razvrstitev nobene od ponudb v postopku vrednotenja ponudb.  Če izbrani ponudnik v 8 (osmih) dneh po vročitvi ne bo vrnil podpisanih pogodb, se šteje, da je odstopil od ponudbe. Naročnik bo poleg unovčitve finančnega zavarovanja za resnost ponudbe posebej obračunal tudi škodo, ki jo je imel zaradi neizpolnitve obveznosti sklenitve pogodbe s strani izbranega ponudnika. |
| Pravno varstvo | Zahteva za pravno varstvo v postopkih javnega naročanja se lahko vloži v vseh stopnjah postopka oddaje javnega naročila zoper vsako ravnanje naročnika, razen če zakon, ki ureja oddajo javnih naročil ali Zakon o pravnem varstvu v postopkih javnega naročanja (Uradni list RS št. 43/11, s spremembami; v nadaljevanju: ZPVPJN), ne določata drugače.  Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se vloži v desetih delovnih dneh od dneva objave obvestila o naročilu ali prejema povabila k oddaji ponudbe. Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika. Zahtevka za revizijo ni dopustno vložiti po roku za prejem ponudb, razen če je rok za prejem ponudb krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.  Po odločitvi o oddaji javnega naročila ali priznanju sposobnosti je rok za vložitev zahtevka za revizijo 8 (osem) delovnih dni od prejema te odločitve.  Zahtevek za revizijo se vloži pisno neposredno pri naročniku, po pošti priporočeno ali priporočeno s povratnico ali preko portala eRevizija. V zahtevku za revizijo mora vlagatelj navesti vse zahtevane podatke iz 15. čl. ZPVPJN.  Takso po 71. členu ZPVPJN v višini 4.000,00 EUR plača vlagatelj zahtevka na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BS LJ SI 2X; IBAN:SI56011001000358802 – taksa za postopek revizije javnega naročanja, sklic (referenca) 11 16110-7111290-XXXXXXLL (zaporedna številka objave na enotnem informacijskem portalu (6 mest + 2 mesti za leto)), in sicer, če se zahtevek za revizijo nanaša na vsebino objave, povabilo k oddaji ponudbe ali dokumentacijo v zvezi z oddajo javnega naročila. |

|  |  |
| --- | --- |
|  | **Zastopnik / pooblaščenec naročnika** |
|  | v.d. direktorja mag. Stanislav Vojsk |